
                                                                                             	             

Д О Г О В О Р
№307/10.10.2016г.

	Днес, 10.10.2016 г. в гр. Силистра между: 

1. „МБАЛ-Силистра”АД, с адрес: гр. Силистра, ул. “П.Мутафчиев” № 80, тел. 086 / 818 446, факс : 086 / 823 917,  БУЛСТАТ: 118501906,  представлявано от Д-р Даниела Костадинова – изпълнителен директор, наричано по-долу за краткост “КУПУВАЧ” от една страна
 
и
         2.  „СОЛ България” ЕАД, с адрес: гр. София 1000, ул. „Владайска река” №12, тел. 02 936 64 49; факс:02 936 78 59 , Булстат: 121803715, Идентификационен номер по ЗДДС  121803715, представлявано от Ивано Романело – изпълнителен директор, чрез пълномощника му Марин Стоев Димитров с ЕГН 6309118320 – прокурист от друга страна, наричано за краткост по-долу “ПРОДАВАЧ”.

	На основание чл.106, ал. 6 от ЗОП и Протокол № 232/03.10.2016г. на изп. директор на “МБАЛ – Силистра” АД, се сключи настоящият договор за следното:

І. ПРЕДМЕТ НА ДОГОВОРА

1.1.  ПРОДАВАЧЪТ се задължава да достави на КУПУВАЧА;медицински кислород;,  наричан по долу “стоки”.
1.2. КУПУВАЧЪТ запазва правото си да променя количествата по т. 1.1.

ІІ. ЦЕНИ И ОБЩА СТОЙНОСТ НА ДОСТАВКИТЕ ПО ДОГОВОРА

2.1. Единичната цена на стоките се определя по оферта  -1,15 лв. за кг; цена без ДДС за бутилка 7,25 лева.
2.2. Цената е определена при условията на доставка до краен получател.
2.3. Цените са фиксирани и не подлежат на завишаване през периода на изпълнение на договора .
2.4. Общата прогнозна стойност по настоящия договор за доставка 21 025   лв. без ДДС; с ДДС 25 230 лева. Тази стойност включва и всички други направени от ИЗПЪЛНИТЕЛЯ разходи по доставката /такси, ДДС, транспорт и др./. Настоящата обща стойност е прогнозна и служи за определяне на гаранцията за изпълнение, като не ангажира Възложителя с точното й спазване.
          2.5 При писмен отказ за доставка, съгласно настоящия договор, КУПУВАЧЪТ заявява същите свободно, като при по-висока цена от тази посочена в договора, удържа същата от следващо плащане по настоящия договор. 

ІІІ. УСЛОВИЯ И НАЧИН НА ПЛАЩАНЕ

3.1. Плащането по настоящия договор се осъществява в срок 60 календарни дни в български лева, чрез банков превод от страна на КУПУВАЧА по посочената банкова сметка на ПРОДАВАЧА.
3.2. Банковите разходи по превода са за сметка на ПРОДАВАЧА.
3.3. Заплащането на стоките се извършва, съгласно техническите условия за изпълнение на поръчката, след представяне на следните документи:
	а/ доставна фактура – 2 / два / екз., оригинал или заверено копие с посочен номер на договора за доставка;
	б/ приемно-предавателен протокол с крайните получатели;
	в/ заявка.

3.4. ПРОДАВАЧЪТ е длъжен да уведомява писмено КУПУВАЧЪТ за всички последващи промени във връзка с банковата си сметка в срок от 10 дни считано от момента на промяната. В случай че ПРОДАВАЧЪТ не уведоми КУПУВАЧЪТ в този срок, счита се, че плащанията са надлежно извършени.
3.5. Договорените единични  цени са окончателни и не подлежат на актуализация за срока на настоящия договор.

ІV. СРОК И МЯСТО НА ИЗПЪЛНЕНИЕ

4.1. Договорът влиза в сила от датата на неговото подписване и е със срок една година или до приключване на процедурата за 2017г.
4.2. Мястото на изпълнение на поръчката – „Кислородна станция”, при “МБАЛ – Силистра” АД, гр.Силистра. 
4.3. Доставянето на стоките, предмет на настоящия договор се извършва в срок до 24 часа; за позиция райски газ до седем дни.
4.4. ПРОДАВАЧЪТ се задължава да уведоми писмено, по факса КУПУВАЧА за предстоящото доставяне не по-късно от 24 / двадесет и четири/ часа преди експедицията.
4.5. Рискът от случайното погиване или повреждане на стоките преминава върху КУПУВАЧА от момента на приемането им на мястото на доставяне.
4.6. За дата на доставяне се счита датата, на която стоките са пристигнали при крайните получатели, съгласно приемо - предавателния протокол.

V. ПРАВА И ЗАДЪЛЖЕНИЯ НА СТРАНИТЕ 

5.1. ПРОДАВАЧЪТ е длъжен:

Да доставя стоките след получаване на заявката по факс или електронна поща, в количество и вид съгласно изготвяната от болницата ежемесечна заявка  и да ги предава, придружени със сертификат за качество в срок до :
· 24 часа за медецински кислород; 
· до седем дни за позиция райски газ,.
Да издава фактури, които са съставени съгласно изискванията на ЗДДС и Правилника за прилагането му.
Да предава стоките на мястото на доставяне.
            При подписването на договора да представи:
		 а) документи по чл.58 ал. 1 от ЗОП освен  когато обстоятелствата в тях са достъпни чрез публичен безплатен регистър или информацията или достъпът до нея се предоставя от компетентния орган на възложителя по служебен път.
             	б) гаранция за изпълнение в размер на 5% върху стойността  без ДДС, в една от формите, определени в чл.111 ал. 5 от ЗОП, която се освобождава която гаранция се освобождава в 60 дневен срок, след изпълнение на задълженията на изпълнителят по настоящият договор. При спорове след окончателно решаване на спора.
                    При ползване на подизпълнителите, посочени в офертата в срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 11 ЗОП.
            Да изпълни поръчката качествено в съответствие с предложеното в офертата му, включително техническото предложение, което е неразделна част от настоящия договор.
           Да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор.

5.2. ПРОДАВАЧЪТ има право:

Да получи уговореното възнаграждение при условията и в сроковете, посочени в настоящия договор.
Да иска от КУПУВАЧЪТ необходимото съдействие за осъществяване на работата по договора, включително предоставяне на нужната информация и документи за изпълнение на договора.

5.3. КУПУВАЧЪТ е длъжен:

Да приеме доставените в срок и на място стоки, съответстващи по вид, количество и качество на описаното в настоящия договор.
Да заплати доставените стоки в уговорените срокове.
            Да не разпространява под каквато и да е форма всяка предоставена му от КУПУВАЧЪТ информация, имаща характер на търговска тайна и изрично упомената от КУПУВАЧЪТ като такава в представената от него оферта.

5.4. КУПУВАЧЪТ има право:

Да изисква от ПРОДАВАЧЪТ да изпълнява в срок и без отклонения съответните дейности съгласно Техническата спецификация на обществената поръчка.

Да извършва проверка във всеки момент от изпълнението на договора относно качество, количества, стадии на изпълнение, технически параметри, без това да пречи на оперативната дейност на ПРОДАВАЧЪТ.
Да прави рекламации при установяване на некачествена работа, която не е в съответствие с техническата спецификация и с техническото предложение на ПРОДАВАЧЪТ.
Да изисква от ПРОДАВАЧЪТ да сключи и да му представи договори за подизпълнение с посочените в офертата му подизпълнители.


VІ. СРОК НА ГОДНОСТ

6.1. Качеството на стоките, предмет на настоящия договор следва да отговаря на техническите стандарти на производителя.
6.2. Към дата на доставка, гаранционният срок на стоките, предмет на настоящия договор следва да бъде не по-малък от 75 % за всички позициии; 

VIІ. ПРЕДАВАНЕ И ПРИЕМАНЕ ЗА ИЗПЪЛНЕНИЕТО

7.1. Приемането на работата по настоящия договор се удостоверява с подписване на двустранен протокол/акт или на друг документ.
7.2. Когато ПРОДАВАЧЪТ е сключил договор/договори за подизпълнение, работата на подизпълнителите се приема от КУПУВАЧЪТ в присъствието на ПРОДАВАЧЪТ и подизпълнителя.

VІІІ. ОТГОВОРНОСТ ЗА НЕТОЧНО ИЗПЪЛНЕНИЕ. РЕКЛАМАЦИИ

8.1. КУПУВАЧЪТ може да предявява рекламации пред ПРОДАВАЧА за:
Количество и качество на стоките или техническата документация /явни недостатъци/;
Качество /скрити недостатъци/;
- при доставяне на стоки не от договорения вид, посочен в т.1.1.;
- при констатиране на дефекти при експлоатация на стоките.
8.2. Рекламации за явни недостатъци на стоките се правят в 14-дневен срок от датата на доставяне с протокол.
8.3. КУПУВАЧЪТ е длъжен да уведоми писмено ПРОДАВАЧА за установените дефекти в 15-дневен срок от констатирането им.
8.4. В рекламациите се посочва номера на договора, точното количество на получените стоки с техния фабричен номер, основанието за рекламация и конкретното искане на КУПУВАЧА. Към рекламациите се прилага копие от сертификата за качество, получено заедно с другите дължими документи по договора.
8.5. В 5-дневен срок от получаване на рекламацията, ПРОДАВАЧЪТ следва да отговори на КУПУВАЧА писмено и конкретно дали приема рекламацията или я отхвърля.
8.6. При рекламация за явни недостатъци ПРОДАВАЧЪТ е длъжен в едномесечен срок от получаване на рекламацията за своя сметка и риск да достави на мястото на доставяне договорените стоки.
8.7. При рекламации за скрити недостатъци ПРОДАВАЧЪТ е длъжен в едномесечен срок от получаването на рекламацията да замени стоките без необходимото качество, с договорените за своя сметка и риск или да върне съответната част от заплатената цена, ведно с лихвите от деня на получаването.
8.8. Изборът на посочените по-горе възможности да се върне съответната част от платеното или да се доставят нови стоки принадлежи на КУПУВАЧА, като разходите и рисковете по новото доставяне са за сметка на ПРОДАВАЧА.

ІХ. ОТГОВОРНОСТ ПРИ ЗАБАВА. НЕУСТОЙКИ

9.1. За неизпълнение на задълженията си по настоящия договор, ПРОДАВАЧЪТ дължи неустойка в размер на 0,5 % на ден върху стойността на неизпълненото в договорените срокове задължение, но не повече от 20% от стойността на неизпълнението, както и обезщетение за претърпените вреди в случаите, в които те надхвърлят договорената неустойка.
9.2. Когато при наличие на рекламации ПРОДАВАЧЪТ не изпълни задълженията си по раздел ХІ от настоящия договор в срок, същият дължи на КУПУВАЧА неустойка в размер на 0,8 % от цената на стоките, за които са направени ракламациите.
9.3. При виновна забава на една от страните, продължила повече от 30 дни, другата страна има право да развали едностранно и без предизвестие този договор.
	9.4. При установено неточно или непълно изпълнение на три последователни доставки, КУПУВАЧЪТ има право да развали договора едностранно и без предизвестие. В този случай се задържа съответстващата на неизпълнението част от гаранцията за изпълнение на договора.

Х. ФОРСМАЖОРНИ ОБСТОЯТЕЛСТВА

10.1. Страните по настоящия договор не дължат обезщетение за понесени вреди и загуби, ако последните са причинени в резултат на непреодолима сила.
10.2. Ако страната, която е следвало да изпълни свое задължение по договора е била в забава, тя не може да се позовава на непреодолима сила.
10.3. “Непреодолима сила” по смисъла на този договор е непредвидено и/или непредотвратимо събитие от извънреден характер, възникнало след сключването на договора и се доказва със сертификат за форсмажор, издаден от БТПП .
10.4. Страната, засегната от непреодолима сила е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в двуседмичен срок от настъпването на непреодолимата сила.При неуведомяване се дължи обезщетение за претърпените от това вреди.
10.5. Докато трае непреодолимата сила, изпълнението на задълженията и свързаните с тях насрещни задължения се спира.
10.6. Не представлява “непреодолима сила” събитие, причинено по небрежност или чрез умишлено действие на КУПУВАЧА или за негови представители и/или служители, както и недостига на парични средства на КУПУВАЧА.

ХІ. СПОРОВЕ

11.1. Възникналите през времетраенето на договора спорове и разногласия между страните се решават чрез преговори между тях. Постигнатите договорености се оформят в писмена форма и се превръщат в неразделна част от договора.
11.2. В случай на непостигане на договореност по предходния член, всички спорове, породени от този договор или отнасящи се до него, включително споровете, породени от или отнасящи се до негово тълкуване, недействителност, неизпълнение или прекратяване ще бъдат разрешавани според българските материални и процесуални закони от компетентния съд .

ХІІ. СЪОБЩЕНИЯ

12.1. Всички съобщения между страните, свързани с изпълнението на този договор са валидни, ако са направени в писмена форма, подписани от упълномощените представители на ПРОДАВАЧА и КУПУВАЧА.
12.2. За дата на съобщението се смята:
дата на предаването – при ръчно предаване на съобщението
датата на пощенското клеймо на обратната разписка – при изпращане по пощата;
12.3. За валидни адреси за приемане на съобщения, свързани с настоящия договор се смятат:

ЗА КУПУВАЧА:				                       ЗА ПРОДАВАЧА:

 “МБАЛ – Силистра”АД                                         „СОЛ България” ЕАД       
 ул.”Петър Мутафчиев “№80                                гр. София „Владайска река” 12
 „ДСК” ЕАД гр. Силистра                                   „Уникредит Булбанк”
IBAN – BG34STSA93000000582642                  IBAN BG33UNCR76301075881839                    
BIC /SWIFT/ - STSABGSF                                   BIC /SWIFT/ - UNCRBGSF                                 

12.4. При промяна на адреса, съответната страна е длъжна да уведоми другата в тридневен срок за промяната.


ХІІІ. ПРЕКРАТЯВАНЕ НА ДОГОВОРА


13.1 Настоящият договор може да бъде прекратен:
13.1.1 По взаимно съгласие на страните, изразено писмено;
13.1.2. При изтичане на срока.
13.1.3. При заличаване от търговския регистър на някоя от страните;
13.1.4. КУПУВАЧЪТ може да прекрати едностранно настоящия договор в случай на неизпълнение на което и да е от задълженията на ПРОДАВАЧЪТ за срок, надвишаващ двукратно срока за изпълнение, като го уведоми писмено за това. 
13.1.5.По взаимно съгласие между страните, изразено в писмена форма;
13.1.6. При виновно неизпълнение на задълженията на една от страните по договора – с 10-дневно писмено предизвестие от изправната до неизправната страна;
13.1.7. При констатирани нередности и/или конфликт на интереси – с изпращане на едностранно писмено предизвестие от КУПУВАЧЪТ до ПРОДАВАЧЪТ;
13.1.8. По реда на чл. 118 от Закона за обществените поръчки;
13.1.9. Когато са настъпили съществени промени във финансирането на обществената поръчка – предмет на договора, извън правомощията на КУПУВАЧЪТ, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата.
            13.2 КУПУВАЧЪТ може да прекрати договора без предизвестие, когато ПРОДАВАЧЪТ:
              13.2.1. Не отстрани в разумен срок, определен от КУПУВАЧЪТ, констатирани недостатъци;
             13.2.2.  Не изпълни точно някое от задълженията си по договора;
13.2.3. Използва подизпълнител, без да е декларирал това в офертата си, или използва подизпълнител, който е различен от този, посочен в офертата му;
  13.2.4. Бъде обявен в несъстоятелност или когато е в производство по несъстоятелност или ликвидация.
13.3. КУПУВАЧЪТ може да прекрати договора едностранно с 30 дневно предизвестие без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на ПРОДАВАЧЪТ и одобрени от КУПУВАЧЪТ доставки по изпълнение на договора.

ХІV. ДРУГИ УСЛОВИЯ

14.1. За неуредени въпроси в настоящия договор се прилага действащото българско законодателство.
14.2.Изменение на сключен договор за обществена поръчка се допуска по изключение, при условията на чл. 116 от Закона за обществените поръчки.
14.3. За извършените доставки, се съставя двустранен протокол.
14.4. Всички спорове по този договор ще се уреждат чрез преговори между страните, а при непостигане на съгласие  –  ще се отнасят за решаване от компетентния съд в Република България.
14.5.Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.


 
Настоящият договор се състави в три еднообразни екземпляра – един за ПРОДАВАЧА и два за КУПУВАЧА.



КУПУВАЧ:  /п/                                           ПРОДАВАЧ: /п/                                           
/Д-р Даниела Костадинова/                                                
ГЛ.СЧЕТОВОДИТЕЛ: /п/                                           
                                 / В. Стефанова /
Съгласували:
ВБ – юрист;
ИГ – зам. д-р ик. дейности;
ГГ – ик. ОП.
/п/ - Заличени съгл. чл. 4 от ЗЗЛД.                                          
